Mourinho ser kampen på TV - Dagbladet
Mourinho ser kampen på TV
Stiller ikke på stadion når Chelsea møter Bayern.
5. april 2005 kl. 21.08
(Dagbladet.no): Jose Mourinho har karantene når Chelsea møter Bayern München i Champions League, men det er ingenting som forbyr ham å se kampen på tribuneplass.
Det vil imidlertid ikke den omdiskuterte portugiseren, ifølge hans assistent Baltemar Brito.
- Han vil se kampen på TV. Jose vil være alene på et privat sted der det er stille. Det vil ikke være noen kontakt med noen i klubben. Han vil være langt unna stadion, opplyser Brito ifølge The Guardian.
Assistenten går også langt i å bekrefte trenerens misnøye med klubbledelsen, etter avgjørelsen om å ikke anke UEFAs straff.
- Når Jose begynner i en jobb gir han 100 prosent, og forventer også at alle andre gjør det samme. Du må spørre ham selv om dette, men jeg bekrefter at han ikke føler at han fikk 100 prosent tilbake i denne saken, sier han til avisa.
GIR DE SISTE BESKJEDENE: Baltemar Brito får mer ansvar når sjefen ikke får vært til stede på kampen i morgen kveld. Nå forteller assistenten at Mourinho ikke vil være til stede på stadion. FOTO: SCANPIX/EPA